**ELŐTERJESZTÉS**

**A KÉPVISELŐ-TESTÜLET**

**2021.július -i rendes ülésére**

**Előterjesztés**

**Megmaradásunk Oszlopainak megvalósítása**

A napirendet tárgyaló ülés dátuma: 2021.07…..

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: --

**3.Költségkihatások és egyéb szükséges feltételeket, illetve megteremtésük javasolt forrásai:** 2021.évi költségvetési források

**4. Tényállás bemutatása:** Telki Önkormányzata Gyimesbükkel történt testvértelepülési megállapodásának 10 éves évfordulója alkalmával megfogalmazódott a gondolat egy nemzeti összetartozást szimbolizáló, méltó emlékmű létesítéséről Telkiben.

A képviselő-testület 107/2020.(X.5.) önkormányzati határozatával döntött arról, hogy a [gyimesbükki ,,Megmaradásunk Oszlopai](https://falinaptar2020gyimesbukk.webnode.hu/a-hit-kapuja-es-megmaradasunk-oszlopai/)nak” másolatait szeretné elkészíttetni és elhelyeztetni Telkiben.

Az emlékmű megvalósításának költsége 1,5 Mft-ra volt tervezve, ebből 250.000.- Ft támogatást a tavalyi év végén már biztosított az önkormányzat. A megvalósítás teljes költségéhez további 1.500.000.- Ft összegű támogatás biztosítására lenne szükség. Az elképzelések szerint az emlékoszlopok részben az önkormányzat, részben pedig lakossági adakozásból valósulnak meg.

Tekintettel arra, hogy az önkormányzat testvértelepülési kapcsolataival összefüggő feladatokat a Telki Kultúra Alapítványhoz delegálta praktikusnak tűnik az emlékmű megvalósításának lebonyolításába is az Alapítvány közreműködése.

A javaslatom értelmében az önkormányzat az Alapítvány részére 1.250.000.- Ft összegű támogatást biztosítson. A lakossági gyűjtés eredményének függvényében az esetleges további forrás biztosításának kérdését a későbbiekben újra tárgyalja.

Telki, 2021. június 25.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**…/2021. (VI. ) Önkormányzati határozata**

**Megmaradásunk Oszlopainak megvalósítása**

Telki község Önkormányzat képviselő-testülete úgy határozott, hogy a Gyimesbükkel kötött testvértelepülési megállapodásunk 10 éves évfordulója alkalmával megvalósítani tervezett ,,Megmaradásunk oszlopainak,, emlékmű elkészítésére 1.250.000.- Ft összegű támogatás biztosít a Telki Kultúra Alapítvány részére az önkormányzat 2021.évi költségvetése terhére.

**Felelős:** Polgármester

**Határidő:** azonnal